ตัวเล็กที่จี๊ด
สถานการณ์ดัชนีตลาดเอ็ม เอ ไอ (mai) เดือนกรกฎาคม 2559 ยังอยู่ในช่วงขาขึ้น สามารถปรับตัวขึ้นไปกว่า 11% เทียบกับช่วงเดือนที่ผ่านมาปรับขึ้นเพียง 0.61% อันเนื่องจากบรรยากาศการซื้อขายที่เต็มใจ ด้วยภาวะดัชนีหุ้นไทยสามารถปรับตัวขึ้นเหนือ 1,500 จุดได้อย่างแข็งแกร่งจากเงินทุนไหลเข้
6 ส.ค. 2559

–เส้นทางนักลงทุน–
 
สถานการณ์ดัชนีตลาดเอ็ม เอ ไอ (mai) เดือนกรกฎาคม 2559 ยังอยู่ในช่วงขาขึ้น สามารถปรับตัวขึ้นไปกว่า 11% เทียบกับช่วงเดือนที่ผ่านมาปรับขึ้นเพียง 0.61% อันเนื่องจากบรรยากาศการซื้อขายที่เต็มใจ ด้วยภาวะดัชนีหุ้นไทยสามารถปรับตัวขึ้นเหนือ 1,500 จุดได้อย่างแข็งแกร่งจากเงินทุนไหลเข้า
ทั้งนี้ ทำให้หุ้นเล็กที่อยู่ในตลาด mai ก็ไม่ได้น้อยหน้า หุ้นใหญ่ และกลางที่อยู่ในตลาด SET เพราะมีหุ้นหลายตัวที่ปรับตัวขึ้นได้อย่างร้อนแรงในช่วงระยะ 1 เดือน สามารถปรับตัวขึ้นไปกว่า 15% นับว่า ให้ผลตอบแทนแก่ผู้ถือหุ้นมากพอควร
สำหรับหุ้นที่ปรับตัวขึ้นส่วนใหญ่ยังคงเป็นหุ้นเดิมๆ ที่ปรับตัวขึ้น ส่วนหุ้นตัวไหนบ้างที่ราคาปรับขึ้นในเดือนกรกฎาคม ได้แก่ KOOL, TVD, PHOL, KASET, NETBAY, SPA, LIT, AKP, TACC, STAR, TNP, QTC, EA, CHOW, ATP30, GIFT, PICO, AUCT, CCN, ABICO, K, JSP, FOCUSและ OTO ซึ่งดูดีๆ จะเห็นว่า หุ้นเล็กที่จี๊ดเหล่านี้ล้วนเป็นหุ้นขวัญใจนักลงทุนในกลุ่มตลาด mai ทั้งสิ้น
บรรดาหุ้นเล็กที่ราคาปรับตัวขึ้นจี๊ดนั้น มีอยู่ 1 ตัวแรกที่จี๊ดสุดๆ คือ ราคาหุ้นสามารถปรับตัวขึ้นมากกว่า 100% เหนือความคาดหมาย… งงไปกันเป็นแถบ               
โดยเฉพาะ บริษัท มาสเตอร์คูล อินเตอร์เนชั่นแนล จำกัด (มหาชน) หรือKOOLภายใน 1 เดือนราคาหุ้นปรับตัวขึ้นไปถึง 129.51% ซึ่งทำให้ยังอยู่ในกลุ่มหุ้นติด ระดับ 1: Cash Balance จนทำให้ผลรวมทั้งหมดนับตั้งแต่ต้นปีจนถึงปัจจุบันติดไป 7 ครั้งจนเป็นแชมป์ แต่อย่างไรก็ตาม ก็ต้องยอมรับว่า ราคาหุ้นพุ่งแรงนั้นอาจมาจากการเก็งกำไรผลประกอบการที่ดี แล้วยิ่งมีการปรับเป้ารายได้ปีนี้โตเพิ่มขึ้นเป็น 50% จากเดิม 40% ปรับอัตรากำไรสุทธิสูงขึ้นเป็น 10% แบบนี้เห็นทีราคาหุ้น KOOL มีสิทธิ์ไปต่ออย่างแน่นอน
ส่วนความเคลื่อนไหวของราคาหุ้นที่เหลือสามารถปรับตัวขึ้นกว่า 15-35% รายละเอียดดูได้จากตาราง
อย่างไรก็ดี เมื่อนักลงทุนตัดสินใจที่จะเข้ามาลงทุนในตลาดหลักทรัพย์ mai จะต้องศึกษาข้อมูลอย่างรอบคอบ เพราะหุ้นในกระดาน mai เป็นหุ้นขนาดเล็ก ซึ่งเหมาะแก่การเก็งกำไร จึงต้องใช้ความระมัดระวังมากเป็นพิเศษ 
…
 
ตัวอย่างราคาหุ้นในตลาดเอ็ม เอ ไอ ที่ปรับตัวขึ้นแรง ประจำเดือนกรกฎาคม 2559